钦定古今图书集成/明伦汇编/交谊典/第013卷 > 《与戴季甫书》晋·陆云
## 钦定古今图书集成/明伦汇编/交谊典/第013卷 > 《与戴季甫书》晋·陆云

季鸾公世，“相系徂落，俊德茂业，邦家之彦，一朝并逝，
永尔沦没，哀痛切裂，不能自胜，奈何奈何！江南初平，
人物失叙，当赖俊彦，弥缝其阙。加在二贤楚国之良，
沈宝积实，未重大朝，重惟痛恨，言增哀咽。诚念仁风
笃烈，如在畴昔，意爱所隆，嗟悼之心，诚不可言。”备蒙
其分，情兼切伤，加承仁诲，益以恻怆。